
పనజీ : పాకిస్థాన్కు బుద్ధి చెప్పేందుకు మన దేశం నిర్వహించిన సర్జికల్ స్ట్రైక్స్కు కారణాల్లో ఒకదానిని తెలుసుకుంటే అవాక్కవుతారు. గత సెప్టెంబరులో భారత సైన్యం పాకిస్థాన్ ఆక్రమిత కశ్మీరులోని ఉగ్రవాద స్థావరాలను ధ్వంసం చేసిన సంగతి తెలిసిందే. దీనికి సంబంధించిన విషయాలను అప్పటి రక్షణ మంత్రి, ప్రస్తుత గోవా ముఖ్యమంత్రి మనోహర్ పారికర్ గుర్తు చేసుకున్నారు. శుక్రవారం జరిగిన పారిశ్రామికవేత్తల సమావేశానికి ముందు ఆయన మాట్లాడుతూ ఆసక్తికరమైన విషయాన్ని వెల్లడించారు. ఓ టీవీ ఛానల్ యాంకర్ ఓ కేంద్ర మంత్రిని వేసిన ప్రశ్న పదునైన వ్యూహానికి కారణమైనట్లు తెలిపారు.పాకిస్థాన్ ఆక్రమిత కశ్మీరులోని ఉగ్రవాదులపై దాడి చేసేందుకు ప్రణాళికను 15 నెలల ముందుగానే రూపొందించుకున్నట్లు మనోహర్ పారికర్ చెప్పారు. 2015 జూన్ 4న ఈశాన్య భారతంలోని మిలిటెంట్ గ్రూప్ ఎన్ఎస్సీఎన్-కే భారత సైన్యానికి సంబంధించిన వాహన శ్రేణిపై దాడి చేసిందన్నారు. మణిపూర్లోని చండేల్ జిల్లాలో జరిగిన ఈ దాడిలో 18 మంది జవాన్లు అమరులైనట్లు చెప్పారు. కేవలం 200 మందితో కూడిన ఉగ్రవాద సంస్థ 18 మంది డోగ్రా సైనికులను హతమార్చడం భారతీయ సైన్యానికి అవమానకరమని తాను భావించానన్నారు. దీంతో మొదటి సర్జికల్ స్ట్రైక్కు ప్రణాళికను రూపొందించామన్నారు. ఈ దాడిని అదే ఏడాది జూన్ 8న నిర్వహించినట్లు తెలిపారు. భారత్-మయన్మార్ సరిహద్దుల్లో జరిగిన ఈ దాడిలో దాదాపు 80 మంది ఉగ్రవాదులు మరణించారన్నారు. ఈ దాడి కోసం తాము హెలికాప్టర్లను ఉపయోగించలేదని, అత్యవసర సమయంలో ఉపయోగించేందుకు వాటిని సిద్ధంగా ఉంచామని చెప్పారు.ఇండియా-మయన్మార్ సరిహద్దుల్లో సర్జికల్ స్ట్రైక్స్ విజయవంతమైన తర్వాత మీడియా నుంచి వచ్చిన ఓ ప్రశ్న తనను బాధించిందని పారికర్ చెప్పారు. కేంద్ర మంత్రి, మాజీ సైనికోద్యోగి రాజ్యవర్థన్ సింగ్ రాథోడ్ ఓ టీవీ ఛానల్తో మాట్లాడుతున్నపుడు జరిగిన సంఘటనను గుర్తు చేసుకున్నారు. రాజ్యవర్థన్తో మాట్లాడిన  ఆ ఛానల్ యాంకర్ ‘‘ఇటువంటి దాడిని పశ్చిమ సరిహద్దుల్లో నిర్వహించే దమ్ము, ధైర్యం మీకు ఉన్నాయా?’’ అని ప్రశ్నించారన్నారు. ఆ ప్రశ్నను తాను చాలా జాగ్రత్తగా విన్నానని, సమయం వచ్చినపుడు సమాధానం చెప్పాలని భావించానని పారికర్ చెప్పారు. పశ్చిమ సరిహద్దుల్లోని పాక్ ఆక్రమిత కశ్మీరులో దాడి చేయడానికి 2015 జూన్ 9 నుంచి వ్యూహాలను రచించడం ప్రారంభించామన్నారు. సైనికులకు ప్రత్యేక శిక్షణ ఇప్పించామని, అవసరమైన ఆయుధాలను సేకరించామని చెప్పారు. డీఆర్డీఓ అభివృద్ధి చేసిన ఆయుధాలను గుర్తించే రాడార్ను మొదటిసారి ఉపయోగించామని తెలిపారు. 2016 సెప్టెంబరులో జరిగిన సర్జికల్ స్ట్రైక్స్లో ఈ రాడార్తో పాకిస్థాన్ సైన్యానికి చెందిన 40 ఫైరింగ్ యూనిట్లను ధ్వంసం చేశామన్నారు. ఈ దాడిలో సుమారు 40 మంది ఉగ్రవాదులు మరణించారని చెప్పారు.రాజ్యవర్థన్ సింగ్ రాథోడ్ను ఆ ప్రశ్న వేసిన యాంకర్ పేరును, ఇతర వివరాలను పారికర్ వెల్లడించలేదు.

panajee : paakisthaanku buddhi cheppenduku mana desham nirvahinchina sarjical stricske kaaranaallo okadaanini telusukunte avaakkavutaaru. gatha septembarulo bhaarata sainyam pakisthan aakramita kashmeeruloni ugravaada sthaavaraalanu dhwamsam chesina sangati telisinde. deeniki sambandhinchina vishayaalanu appati rakshana mantri, prastuta gova mukhyamantri manohar parikar gurtu chesukunnaru. sukravaaram jarigina paarisraamikavettala samavesaniki mundu aayana maatlaadutuu aasaktikaramaina vishayaanni velladinchaaru. oo tv chaanal yankar oo kendra mantrini vesina prasna padunaina vyuuhaaniki kaaranamainatlu telipaaru.pakisthan aakramita kashmeeruloni ugravaadulapai daadi chesenduku pranaalikanu 15 nelala mundugaane roopondinchukunnatlu manohar parikar cheppaaru. 2015 joon 4na eesaanya bhaaratamlooni militent groop nsccn-kee bhaarata sainyaaniki sambandhinchina vaahana shrenipai daadi chesindannaru. manipoorloni chandel jillaalo jarigina ee daadilo 18 mandi javaanlu amarulainatlu cheppaaru. kevalam 200 manditho kuudina ugravaada samstha 18 mandi dogra sainikulanu hatamaarchadam bhaarateeya sainyaaniki avamaanakaramani taanu bhaavinchaanannaaru. deentho modati sarjical strike pranaalikanu roopondinchaamannaaru. ee daadini adhe edaadi joon 8na nirvahinchinatlu telipaaru. bharat-mayanmar sarihaddullo jarigina ee daadilo daadaapu 80 mandi ugravaadulu maraninchaarannaaru. ee daadi kosam taamu helicapterlanu upayoginchaledani, atyavasara samayamlo upayoginchenduku vaatini siddamgaa unchaamani cheppaaru.india-mayanmar sarihaddullo sarjical strickes vijayavantamaina tarvaata media nunchi vachina oo prasna tananu baadhinchindani parikar cheppaaru. kendra mantri, maji sainikodyogi rajyavarthan sing rathod oo tv chhaanaltho matladutunnapudu jarigina sanghatananu gurtu chesukunnaru. raajyavarthantho matladina  aa chaanal yankar ‘‘ituvanti daadini paschima sarihaddullo nirvahinche dammu, dhairyam meeku unnaya?’’ ani prasninchaarannaaru. aa prasnanu taanu chala jaagrattagaa vinnaanani, samayam vachinapudu samadhanam cheppaalani bhaavinchaanani parikar cheppaaru. paschima sarihaddulloni pak aakramita kashmeerulo daadi cheyadaaniki 2015 joon 9 nunchi vyuuhaalanu rachinchadam praarambhinchaamannaaru. sainikulaku pratyeka sikshana ippinchaamani, avasaramaina aayudhaalanu sekarinchaamani cheppaaru. drdo abhivruddhi chesina aayudhaalanu gurtinche raadaarnu modatisaari upayoginchaamani telipaaru. 2016 septembarulo jarigina sarjical stricslo ee raadaartho pakisthan sainyaaniki chendina 40 firing unitlanu dhwamsam chesamannaru. ee daadilo sumaru 40 mandi ugravaadulu maraninchaarani cheppaaru.rajyavarthan sing raadhodnu aa prasna vesina yankar paerunu, itara vivaraalanu parikar velladinchaledu.